Lumbovkos sala

Lumbovkos sala, Lumbovskio sala (rus. Лумбовский) – sala, ribojanti Lumbovkos įlanką nuo Baltosios jūros, už 1 km nuo Terės kranto (Kolos pusiasalis). Sala priklauso Murmansko sričiai (Rusija). Salos ilgis 3 km, plotis – 2 km. Paviršius kalvotas ir pelkėtas, aukščiausia vieta yra 54 m aukščio kalva salos pietvakariuose. Augalija tundros tipo. Saloje du nedideli ežerai. Salos šiaurės vakaruose stovi žvejų troba. Sala pavaizduota 1682 m. olando Johano van Kioleno (ol. Johannes van Keulen) žemėlapyje. Nuorodos